Motî:çanse - Wikipedia

# Motî:çanse

### Èn årtike di Wikipedia.

çanse [f.n.]

1. (v.m.) ancyinne pîce di manoye, d' on cinteme (cent), dizo ls Olandès, pu, pol minme valeur, di deus cintemes el dislaxheye Beldjike. >> trawêye çanse: pîce (di deus cintemes) avou on trô å mitan. Ås batemes, on tapéve co bén des trawêyès çanses ou des mastokes avou on ruban nouké åtoû. >> ene dimeye çanse: pîce d' on cinteme bedje. >> i n' mi rvént nén po ene çanse: dji nel voet nén voltî. Franwal: ahåyant po: "il m'est antipathique". >> i n' a nén po ene çanse di tiesse: i n' est nén sûti. >> i n' a nén ene çanse di coraedje: c' est on nawe. >> Il est al dierinne çanse: rl a: mastoke, patår. >> esse sins ene çanse: n' aveur pupont d' cwårs. >> côper ene çanse e deus: esse foirt riwaitant so les dispinses. >> Li ci ki paye a ene dimeye çanse près paye bén: i n' fåt nén fé payî ses pratikes å cinteme près. >> ene çanse, pårén ! ene çanse, mårene: criyaedje des efants ezès batemes. rl a: liård. >> C' est come cénk çanses deus mastokes: c' est piron parey. rl a: mastoke.

2. on cinteme d' euro. rl a: uroçanse.

3. des çanses: des cwårs. Les cis k' ont les çanses u l' povwer, i fåt pô d' tchoi po les djinner (V. Roba). F. de l'argent, du fric. >> wangnî des çanses: wangnî des cwårs. >> des çanses del boune sôre: di l' årdjint wangnî oniesmint. >> rimete les çanses: rinde les cwårs k' on-z a epronté. >> lever des çanses: trover des cwårs (si fé payî u epronter). >> boesse ås çanses: pitite boesse wice k' on meteut des cwårs dins ls eglijhes. F. tronc (d'église). rl a: liård, sô, cwår, sikelin, picayons, petsales, patacon, aidant, patår. rl a: Sint-Çanse.

Disfondowes: (on) çan, (on) çans', (on) cèn', (one) cène, (ene) çanse.

Etimolodjeye: calcaedje riwalonijhî di l' olandès "cent", pîce d' on cinteme di florin do trevéns des Olandès, 1820; divnou femrin diviè 1890.

| çansler (codjowaedje)

I. [v.s.c.] payî. Ci n' est nén l' tot d' atchter, i fåt çansler.

II. [v.c.] trover des cwårs po; ecwårler. Fåt trover des aspoyeu ki çanselrént l' pordjet. rl a: ecwårler, riçansler. F. financer.

Etimolodjeye: bodje "çanse" raptitixhante cawete di viebe -ler, 1920.

| çanslaedje [o.n.] ecwårlaedje. F. financement.

| çansleu, çansleuse u çanselresse [o.f.n.] li ci (cene) ki çanslêye. F. bailleur de fonds.

| çanslåve [addj.] ki pout esse çanslé, k' on pout trover des cwårs po, sins s' fé ploumer. F. finançable.

Prin del pådje «http://wa.wikipedia.org../../../%C3%A7/a/n/Mot%C3%AE%7E%C3%A7anse.html»

##### Views

- Årtike
- Copene
- Modêye d' asteure

##### Cweri